stanford-oval/wikipedia huggingface dataset:
Njoman (lehti)

Njoman (ven. Нёман) on valkovenäläinen kirjallis-taiteellinen ja yhteiskuntapoliittinen aikakauslehti. Se ilmestyy kerran kuussa Minskissä venäjän kielellä.
Lehti ilmestyi vuodesta 1945 Valko-Venäjän kirjailijaliiton venäläisen osaston aikakauskirjana aluksi nimellä Ottšizna ja vuodesta 1947 nimellä Sovetskaja ottšizna. Se sai nykyisen nimensä vuonna 1960. Njoman julkaisee venäjänkielisten kirjailijoiden teoksia sekä valkovenäläisten ja ulkomaisten kirjailijoiden käännöksiä. Se sisältää myös kirjallisuuskritiikkiä sekä kulttuuria, yhteiskuntaa ja historiaa käsitteleviä artikkeleita. Lehden päätoimittajina ovat työskennelleet Ivan Šamjakin (1952–1953), Mihas Kalatšynski (1953–1954), Pimen Pantšanka (1954–1958), Jaugen Vasiljonak (1958–1966), Andrei Makajonak (1966–1977), Anatol Kudravets (1978–1996) ja Ales Žuk (vuodesta 1997).
Aiheesta muualla

Lehden sivusto
No One Left to Lie to

| No One Left to Lie to: The Values of the Worst Family |
| --- | --- |

Kirjailija:  Christopher Hitchens
Kieli:  englanti
Kustantaja:  Verso
Julkaistu:  2000
Ulkoasu:  sidottu
ISBN:  978-1-85984-284-3
Löydä lisää kirjojaKirjallisuuden teemasivulta
No One Left to Lie to: The Values of the Worst Family on Christopher Hitchensin vuonna 2000 ilmestynyt kirja Bill Clintonista ja Hillary Clintonista.
Aiheesta muualla

Erkki Tuomioja: Kuka kaipaa Clintoneita? Toukokuu 2004 .
Nogeuš

| Nogeuš Большой Ногеус, Bolšoi Nogeus |
| --- | --- |
 Nogeuš
 Koordinaatit: 64°26′36″N, 31°20′10″E 
Valtio:  Venäjä
Tasavalta:  Karjalan tasavalta
Kaupunkipiirikunta:  Kostamus
Hallinto:  
 – Asutustyyppi:  entinen kylä
Väkiluku:  0
Infobox OKVirheellinen NIMI-arvo: 
Nogeuš (myös Nokeuš, Nokeus; ven. Большой Ногеус, Bolšoi Nogeus, aikaisemmin Большая Ногеукса, Bolšaja Nogeuksa) on entinen kylä Karjalan tasavallan Kostamuksen kaupunkipiirikunnassa Venäjällä. Se sijaitsee Nuokkijärveen laskevan Nokeusjoen suussa 45 kilometriä Kostamuksesta kaakkoon.
Nogeuš mainitaan ilmeisesti ensimmäisen kerran nimellä Leassjärvi Nousia Venäläisen kertomuksessa vuonna 1556. Sen kautta kulki Lieksanjoelta Kemijoelle ja Vienanmerelle johtanut vesireitti, joka haarautui myös länteen Kiitesjärvelle ja Kontokkijärvelle. 1600- ja 1700-luvuilla kylä kuului Repolan pogostan Kiimasjärven volostiin.
1900-luvun vaihteessa Nogeuš kuului Rukajärven volostin Kiimasjärven kyläkuntaan. Vuonna 1905 siellä oli 16 taloa ja 128 asukasta. Kylän osia olivat Ahmonpuoli, Timosenniemi, Jemisentörmä ja Kylänpuoli. Asukkaat harjoittivat kalastusta, metsästystä ja maanviljelyä.
Vuonna 1933 Nogeuksessa oli 161 asukasta, jotka kaikki olivat karjalaisia. Lähistöllä sijaitsi myös Pieni-Nogeuš, jonka toinen nimi on Ongamoini. Molemmat kuuluivat Rukajärven piirin Kiimasjärven kyläneuvostoon.
Nogeuš ja sen lähikylät Pääkönniemi ja Piismalahti tuhoutuivat jatkosodan aikana. Nykyään paikalla on kostamuslaisten kesähuviloita ja lomakylä.
Nitrogenaasi

Malli nitrogenaasin rakenteesta
Nitrogenaasi on entsyymikompleksi, joka katalysoi typpimolekyylien pelkistymistä ammoniakiksi. Nitrogenaasia esiintyy useissa bakteereissa ja arkeoneissa. Nitrogenaasin toiminta on keskeinen osa typensidontaa ja sitä kautta muun muassa kasvien kasvua. Nitrogenaasin rakenne ja toimintamekanismi on monimutkainen, eikä täysin tarkoin tunnettu. Nitrogenaasin EC-numero on EC 1.18.6.1.
Rakenne ja toiminta

Nitrogenaasi on entsyymikompleksi, joka koostuu kahdesta toisiinsa yhteydessä olevasta proteiinista, jotka molemmat ovat rauta-rikkiproteiineja. Näistä reduktaasiosan tarkoitus on tuottaa typen pelkistykseen tarvittava määrä elektroneja. Nitrogenaasiosa vastaanottaa elektronit reduktaasiosalta ja katalysoi typen pelkistymistä ammoniakiksi.
Rakenne ja toiminta > Reduktaasiosa

Nitrogenaasikompleksin reduktaasiosa on rakenteeltaan kahdesta samanlaisesta alayksiköstä koostuva dimeeri, jonka molekyylimassa on noin 28–35 kDa. Tässä proteiinissa on sitoutumiskohta ferredoksiinille tai vaihtoehtoisesti flavodoksiinille, sekä ATP-molekyyleille. Lisäksi entnsyymi vaatii magnesiumioneja, jotka koordinoituvat ATP-molekyyleihin ja nopeuttavat myös reaktiota. Tämän lisäksi nitrogenaasin reduktaasiosassa on tärkeänä 4 rauta-ionin ja 4 sulfidi-ionin ja 4 kysteiiniaminohapon muodostama klusteri. Reduktaasiosassa ferredoksiini tai flavodoksiini luovuttaa elektroneja raudan ja rikin muodostamalle klusterille itse hapettuen. Elektroninsiirtoon tarvittava energia saadaan hydrolysoimalla ATP-molekyylejä, jolloin niistä muodostuu ADP-molekyylejä. Yhden typpimolekyylimoolin pelkistämiseen ammoniakiksi vaaditaan kahdeksan moolia elektroneja. Jokaista elektronia kohden täytyy hydrolysoida kaksi ATP-molekyyliä, joten 8 elektronimoolin tuottamiseen entsyymi hydrolysoi 16 moolia ATP-molekyylejä. ATP:n hydrolyysin seurauksena nitrogenaasin konformaatio muuttuu ja reduktaasiosa siirtyy lähemmän nitrogenaasiosaa.
Rakenne ja toiminta > Nitrogenaasiosa

Nitrogenaasiosan toimintaa on tutkittu erityisesti Azotobacter-suvun bakteereilla. Nitrogenaasiosa on metalloproteiini ja rakenteeltaan tyypillisimmin tetrameeri. Tetrameeri koostuu kahdesta α-alayksiköstä, joka sisältään rauta- ja sulfidi-ionien muodostaman klusterin eli niin kutsutun P-klusterin. Lisäksi nitrogenaasissa on kaksi β-alayksikköä. Tämä alayksikkö sisältää hiiliatomista, rauta-ioneista ja sulfidi-ioneista koostuvan klusterin, jossa on lisäksi myös molybdeeni- tai vanadiini-ioni koordinoituneena homositruunahappoon ja histidiiniaminohappoon. Tätä klusteria kutsutaan FeMoco-klusteriksi. Bakteereilla klusterissa on molybdeeniatomi, mikäli solujen molybdeenipitoisuus on riittävä. Alhaisemmassa molybdeenipitoisuudessa klusterissa on vanadiini-ioni tai myös vanadiinipitoisuuden ollessa vähäinen on samassa paikassa rauta-ioni. Vanadiinia ja pelkästään rautaa sisältävän nitrogenaasin rakenne poikkeaa molybdeenia sisältävän entsyymin rakenteesta siten, että niissä on lisäksi myös kaksi γ-alayksikköä. Entsyymin toiminta on tehokkainta molybdeenin ollessa sitoutuneena.
Elektroninsiirto reduktaasiosalta nitrogenaasiosalle ja edelleen typpimolekyylille tapahtuu vaiheittain. Lisäksi reaktiossa muodostuu vetyä. Vanadiinia sisältävät entsyymit toimivat alhaisemmassa lämpötilassa kuin moleybdeeniä sisältävät ja tuottavat ammoniakin lisäksi hieman myös hydratsiinia. Molybdeeniä ja vanadiinia sisältävät nitrogenaasit voivat typen lisäksi pelkistää myös etyyniä ja eteeniä etaaniksi, syanidi-ioneja metaaniksi ja ammoniakiksi, atsideja ammoniakiksi, dityppimonoksidia typeksi, asetaldehydiä etanoliksi ja tiosyanaatteja sulfideiksi, ammoniakiksi ja metaaniksi.
Nitrogenaasin katalysoiman typen pelkistysreaktiota voidaan kuvata kokonaisreaktioyhtälöllä:
Nitrogenaasikompleksin osien toiminta
Nitrogenaasiosan FeMoco-klusterin rakenne
Luettelo pikkuplaneetoista: 264001–265000

Tämä on luettelo Aurinkokunnan numeroiduista pikkuplaneetoista numerojärjestyksessä alkaen
264001:stä ja päättyen 265000:een.
Kokonaisen luettelon löytää katsomalla Luettelo pikkuplaneetoista.
Nobelin rauhanpalkinto: Mitä Nobel todella tahtoi

| Nobelin rauhanpalkinto: Mitä Nobel todella tahtoi> The Nobel Peace Price. What Nobel Really Wanted |
| --- | --- |

Alkuperäisteos
Kirjailija:  Fredrik S. Heffermehl
Kieli:  Norja
Julkaistu:  2008
Suomennos
Suomentaja:  Arvi Tamminen
Julkaistu:  Marraskuu 2011
Sivumäärä:  260
ISBN:  978-952-01-0689
Löydä lisää kirjojaKirjallisuuden teemasivulta
Nobelin rauhanpalkinto: Mitä Nobel todella tahtoi (norj. Nobels vilje, engl. The Nobel Peace Prize: What Nobel Really Wanted) on Fredrik S. Heffermehlin vuonna 2008 ilmestynyt kirja, joka arvostelee Nobelin rauhanpalkinnon jakajia. Tekijä on täydentänyt vuonna 2011 ilmestyneitä käännöksiä.
Aiheesta muualla

Scott London: The Nobel Peace Prize: What Nobel Really Wanted. Journal of Peace Research, March 2011. (englanniksi)
No Stone Unturned

| No Stone Unturned The Rolling Stones |
| --- | --- | --- |

Kokoelmalevyn tiedot
 Äänitetty : 1964–1968
 Julkaistu: 5. lokakuuta 1973
 Formaatti: LP
 Tuottaja(t): Andrew Loog Oldham
 Tyylilaji: rock
 Levy-yhtiö: Decca Records
Listasijoitukset
  ei listasijoitusta
The Rolling Stonesin muut kokoelmalevyt
| More Hot Rocks (Big Hits & Fazed Cookies) 1972 | No Stone Unturned 1973 | Made in the Shade 1975 |
No Stone Unturned on The Rolling Stonesin lokakuussa 1973 julkaistu kokoelma-albumi. Albumin kappaleista seitsemän oli julkaistu Britanniassa ainoastaan singlejen b-puolilla. Loput ovat kappaleita, joita ei ollut koskaan julkaistu Britanniassa albumilla, paitsi jotkut EP:llä. Kappale ”Congratulations” oli julkaistu ainoastaan Yhdysvalloissa albumilla 12 X 5.
Kappaleet

Kaikki kappaleet kirjoittaneet Mick Jagger ja Keith Richards, ellei toisin mainita.
A-puoli
Poison Ivy (version 2) (Jerry Leiber/Mike Stoller)
The Singer Not the Song
Surprise Surprise
Child of the Moon
Stoned (Nanker Phelge)
Sad Day
B-puoli
Money (Berry Gordy, Jr., Janie Bradford)
Congratulations
I’m Moving On (liveversio) (Hank Snow)
2120 South Michigan Avenue (lyhyt versio) (Nanker Phelge)
Long Long While
Who’s Driving Your Plane?
Chris Noel

| Chris Noel |
| --- | --- |

Henkilötiedot
Syntynyt: 2. heinäkuuta 1941 West Palm Beach, Florida
Ammatti:  näyttelijä ja radiopersoona
Muut tiedot
Merkittävät teokset: Matter of Survival: Hollywood Actress Working for the Pentagon (1987)
Chris Noel (s. 2. heinäkuuta 1941) on yhdysvaltalainen entinen näyttelijä ja radiopersoona. Noel näytteli 1960-luvulla useissa elokuvissa ja televisio-ohjelmissa. Vuonna 1965 hän liittyi Yhdysvaltain asevoimien Armed Forces Network -radioon ja tuli tunnetuksi sodassa palvelleille amerikkalaisille tehdyistä lähetyksistä omassa ohjelmassaan A Date with Chris. Sodan jälkeen hän on toiminut eri veteraanijärjestöissä.
Elämäkerta

Chris Noel syntyi Yhdysvaltojen Floridan osavaltion West Palm Beachissä 2. heinäkuuta 1941. Kouluaikoinaan hän oli cheerleader. Noel tunnettiin kauniista ulkonäöstään ja vaaleista hiuksistaan. High schoolista valmistuttuaan hän aloittikin työt mallina, ja pian hän sai työtarjouksia Hollywoodin elokuvateollisuudesta. Hänen ensimmäinen roolinsa täyspitkässä elokuvassa oli Soldier in the Rain vuodelta 1963. Elokuvan päätähtiä olivat Steve McQueen ja Jackie Gleason. Noel näytteli useissa eri elokuvissa. Vuoden 1965 elokuvassa Tyttöjen Elvis esiintyi myös Elvis Presley. Elokuvien ohella Noel esiintyi 1960-luvulla useissa televisiosarjoissa. Hän oli tullut suhteellisen tunnetuksi myös pin-up-tyylistä.
Esiinnyttyään Bob Hopen televisiospesiaalissa Noel kiinnostui Vietnamin sodasta ja yhdysvaltalaisten sotilaiden tukemisesta. Vuonna 1965 hän haki töihin Yhdysvaltain armeijan Armed Forces Network -radioon  eli AFN:ään. AFN antoi Noelille oman radio-ohjelman A Date with Chris, jota lähetettiin Yhdysvalloista Etelä-Vietnamissa palvelleille sotilaille. Ohjelmaa lähetettiin vuodesta 1966 vuoteen 1971. Noelilla oli hyvin radioon sopiva luonnollinen ääni, mutta ohjelmaa mainostettiin myös julisteilla, joissa hän esiintyi vähäpukeisena. Noel kävi usein myös itse paikan päällä Vietnamissa, ja ajoittain lähetyksiä tehtiin vaarallisinakin pidetyiltä alueilta, mikä lisäsi hänen suosiotaan sotilaiden keskuudessa.
Radiotyö oli kuitenkin hyvin raskasta. Kaiken lisäksi Noelin aviomies teki itsemurhan vuonna 1969. Pari oli tavannut Etelä-Vietnamissa. Mies oli entinen erikoisjoukkojen sotilas ja kärsi traumaperäisestä stressihäiriöstä. Noel jätti AFN:n talvella vuonna 1971. Hän ei pystynyt palaamaan aikaisemmalle uralleen näyttelijänä, vaikka sai muutamia rooleja. Noel kärsi myös itse stressihäiriöstä. Vuonna 1985 hän oli mukana Vietnamin sodan veteraanien sodanjälkeistä elämää kuvailleessa elokuvassa Cease Fire, ja vuonna 1993 hän julkaisi omaelämäkerrallisen teoksen Matter of Survival: Hollywood Actress Working for the Pentagon. Myöhemmin Noel on myös toiminut erilaisissa veteraanien hyväksi toimivissa järjestöissä.
Nizzan kreivikunta

Nizzan kreivikunnan sijainti Ranskassa
Nizzan kreivikunnan lippu
Nizzan vaakuna
Nizzan kreivikunta (ransk. Comté de Nice tai Pays Niçois, ital. Contea di Nizza tai Paese Nizzard) on historiallinen alue Kaakkois-Ranskassa, Nizzan kaupungin ympä­ristössä, ja käsittää suurimman osan nykyisestä Alpes-Maritimesin depar­temen­tista.  Se rajoittuu lännessä Varjokeen, idässä Alppien lounaisimpaan osaan ja etelässä Väli­mereen. Nizzan kreivi­kuntaan kuului myös itäisin osa Ranskan Rivierasta eli Côte d'Azurista. Kreivikunta kuului aikoinaan Savoijin herttua­kuntaan, myöhemmin Sardinian kuningaskuntaan vuoteen 1860 saakka, jolloin se liitettiin Ranskaan.
Historia

Nizzan seudun asukkaita olivat liguurit, kunnes Rooman valtakunta valloitti alueen.
Rooman valtakunnan kukistuttua frankit valloittivat alueen. Myöhemmin alue kuului pitkät ajat Provenceen, josta 800-luvulla tuli itsenäinen valtio, mutta josta vuonna 1032 tuli Pyhän saksalais-roomalaisen keisarikunnan vasallivaltio. Vuonna 1388 Nizza lähiympäristöineen liitettiin Savoijin herttuakuntaan, joka vuonna 1720 muutettiin Sardi­nian kuningas­kunnaksi. Tästä kuningas­kunnasta käytetään usein myös nimitystä Piemonte-Sardinia tai lyhyemmin Piemonte.
Nimitys Nizzan kreivikunta tuli käyttöön 1500-luvulla, Savoijin herttua Kaarlen hallituskaudella. Kreivikunnan historiallinen pääkaupunki on Nizza.
Nocturne (kappale)

| Nocturne> Kappaleen tiedot |
| --- | --- |
Esittäjä(t):  Secret Garden
Säveltäjä(t):  Rolf Løvland
Sanoittaja(t):  Petter Skavland
Euroviisutiedot
Vuosi:  1995
Maa:  Norja
Kieli:  norja
Sijoitus:  1.
Pisteet:  148
Nocturne on vuoden 1995 Eurovision laulukilpailun voittajakappale. Sen esitti yhtye nimeltään Secret Garden norjaksi ja se oli Norjan toinen voittokappale. Kappale sai 148 pistettä, voittaen seuraavaksi tulleen Espanjan 29 pisteellä. Kappaleen esiintymisnumero oli 5. Tyyliltään kappale on instrumentaalinen ja siinä on vain vähän laulua – yksi säkeistö esityksen alussa ja toinen aivan lopussa.
Kappale menestyi kaupallisesti kohtalaisen huonosti, mutta Secret Garden loi kuitenkin menestyksekkään uran.
Aiheesta muualla

Kappaleen sanat
Eurovision laulukilpailun voittaneet kappaleet
| --- | --- |
1950-luku:   1956: ”Refrain”  1957: ”Net als toen”  1958: ”Dors, mon amour”  1959: ”Een beetje” 
1960-luku:   1960: ”Tom Pillibi”  1961: ”Nous les amoureux”  1962: ”Un premier amour”  1963: ”Dansevise”  1964: ”Non ho l’età”  1965: ”Poupée de cire, poupée de son”  1966: ”Merci, Chérie”  1967: ”Puppet on a String”  1968: ”La, la, la”  1969: ”Boom Bang-a-Bang”  ”De troubadour”  ”Un jour, un enfant”  ”Vivo cantando” 
1970-luku:   1970: ”All Kinds of Everything”  1971: ”Un banc, un arbre, une rue”  1972: ”Après toi”  1973: ”Tu te reconnaîtras”  1974: ”Waterloo”  1975: ”Ding-a-dong”  1976: ”Save Your Kisses for Me”  1977: ”L'oiseau et l'enfant”  1978: ”A-Ba-Ni-Bi”  1979: ”Hallelujah” 
1980-luku:   1980: ”What’s Another Year?”  1981: ”Making Your Mind Up”  1982: ”Ein bißchen Frieden”  1983: ”Si la vie est cadeau”  1984: ”Diggi-loo diggi-ley”  1985: ”La det swinge”  1986: ”J’aime la vie”  1987: ”Hold Me Now”  1988: ”Ne partez pas sans moi”  1989: ”Rock Me” 
1990-luku:   1990: ”Insieme: 1992”  1991: ”Fångad av en stormvind”  1992: ”Why Me?”  1993: ”In Your Eyes”  1994: ”Rock ’n’ Roll Kids”  1995: ”Nocturne”  1996: ”The Voice”  1997: ”Love Shine a Light”  1998: ”Diva”  1999: ”Take Me to Your Heaven” 
2000-luku:   2000: ”Fly on the Wings of Love”  2001: ”Everybody”  2002: ”I Wanna”  2003: ”Everyway That I Can”  2004: ”Wild Dances”  2005: ”My Number One”  2006: ”Hard Rock Hallelujah”  2007: ”Molitva”  2008: ”Believe”  2009: ”Fairytale” 
2010-luku:   2010: ”Satellite”  2011: ”Running Scared”  2012: ”Euphoria”  2013: ”Only Teardrops”  2014: ”Rise Like a Phoenix”  2015: ”Heroes”  2016: ”1944”  2017: ”Amar pelos dois”  2018: ”Toy”  2019: ”Arcade” 
2020-luku:   2020: Ei järjestetty  2021: ”Zitti e buoni”  2022: ”Stefania”  2023: "Tattoo"  2024: "The Code"
Luettelo pikkuplaneetoista: 285001–286000

Tämä on luettelo Aurinkokunnan numeroiduista pikkuplaneetoista numerojärjestyksessä alkaen
285001:stä ja päättyen 286000:een.
Kokonaisen luettelon löytää katsomalla Luettelo pikkuplaneetoista.
Noidan poika

| Noidan poika> Son of a Witch |
| --- | --- |

Alkuperäisteos
Kirjailija:  Gregory Maguire
Kuvittaja:  Douglas Smith
Kieli:  englanti
Genre:  fantasia
Kustantaja:  HarperCollins
Julkaistu:  2005
Ulkoasu:  sidottu
Sivumäärä:  352
ISBN:  0-06-074722-6
Suomennos
Suomentaja:  Katja Rosvall
Kuvittaja:  Douglas Smith
Kustantaja:  Sammakko
Julkaistu:  2010
Ulkoasu:  sidottu
Sivumäärä:  406
ISBN:  978-952-483-126-0

Edeltävä:  Noita: Lännen ilkeän noidan elämä ja teot
Seuraava:  A Lion Among Men
Löydä lisää kirjojaKirjallisuuden teemasivulta
Noidan poika (engl. Son of a Witch) on yhdysvaltalaisen Gregory Maguiren vuonna 2005 ilmestynyt romaani. Teoksen on julkaissut suomeksi Sammakko vuonna 2010 Katja Rosvallin käännöksenä.
Aiheesta muualla

'Wicked' author Gregory Maguire casts his spell. USA Today 12.10.2005. (englanniksi)
Son Of A Witch (Arkistoitu – Internet Archive). Bookmarks Magazine. (englanniksi)
Son Of A Witch (Arkistoitu – Internet Archive). Reviewsofbooks.com. (englanniksi)
Sophie Harrison: 'Son of a Witch': No Place Like Oz. The New York Times 9.9.2005. (englanniksi)
Gili Bar-Hilel: Son of a Witch (Arkistoitu – Internet Archive). Green Man Review 2005. (englanniksi)
Vesa Sisättö: Luutapojan vaikeat valinnat . Helsingin sanomat 1.6.2010.
Katariina Norontaus: Noidan perillisen harharetket. Turun sanomat 6.6.2010.
Maria Loikkanen: Noidan poika (Arkistoitu – Internet Archive). Keskisuomalainen 27.7.2010.
Mari Ness: Self-discovery in Fairyland. Tor.com 30.12.2010. (englanniksi)
Leena Nokela

Leena Katri Nokela (o.s. Korhonen, s. 16. tammikuuta 1937 Helsinki) on suomalainen toimittaja. Hän on ollut päätoimittajana Avotakassa ja Glorian Antiikki -lehdessä.
Nokela aloitti toimittajanuransa Savo-lehdessä, siirtyi sieltä Me Naiset -lehteen ja 1965 Kotilieteen. Avotakan toimituspäällikkyyden jälkeen hänestä tuli lehden päätoimittaja. Hän on kirjoittanut useita antiikkiesineisiin ja sisustukseen liittyviä kirjoja. Hän on tehnyt televisio-ohjelmia Mainos-TV:lle 1964–1965 ja Yleisradiolle 1968–1969. Nokelalle myönnettiin 2010 Valtion journalistipalkinto elämäntyöstä.
Nokela on ollut naimisissa apteekkari Ahti Nokelan kanssa (k.), ja heillä on kaksi tytärtä.
Nokian vaakuna

Nokian vaakuna
Nokian vaakuna on saanut aiheensa Nokian kaupungin nimen alkuperästä. Aaltokoroinen palkki viittaa Nokianvirtaan, josta Kokemäenjoki saa alkunsa. Nokia-nimen uskotaan juontavan juurensa nokinäätä-sanasta, jolla alueen tärkeää turkiseläintä soopelia aikanaan kansanomaisesti kutsuttiin. Vaakunan näätä on siten suora viittaus kaupungin nimeen. Nykytutkimuksessa on kuitenkin katsottu, ettei Suomessa tai sen lähialueilla ole koskaan esiintynyt soopeleita, ja nois onkin todennäköisimmin viitannut majavaan.
Vaakunan on suunnitellut Gustaf von Numers, ja se vahvistettiin käyttöön 25. lokakuuta 1951. Vaakunan heraldinen selitys on ”kultakentässä sininen, alainen aaltokoroinen palkki, jonka yläpuolella musta punavaruksinen näätä pystyasennossa.”
Noitien asianajaja

| Noitien asianajaja> Häxornas försvarare: Ett historiskt reportage |
| --- | --- |

Alkuperäisteos
Kirjailija:  Jan Guillou
Suomennos
Kustantaja:  Johnny Kniga
Julkaistu:  2004
Sivumäärä:  381
ISBN:  951-0-27747-9
Löydä lisää kirjojaKirjallisuuden teemasivulta
Noitien asianajaja (ruots. Häxornas försvarare: Ett historiskt reportage) on ruotsalaisen toimittajan Jan Guilloun vuonna 2002 ilmestynyt reportaasikirja 1600-luvun Ruotsin noitavainoista.
Aiheesta muualla

Noitia ja noitauskomuksia. Vantaan Lauri.  17.3.2005. Arkistoitu 15.8.2007.
Villa, Janne: "Noidilla" ei koskaan liikaa puolustajia. Kirkko & kaupunki.  18.8.2005. Arkistoitu 29.4.2013. Viitattu 14.3.2024.
Iikka Kivi: Noitien asianajaja (Arkistoitu – Internet Archive). Keskipohjanmaa 12.3.2005.
Noitavainot Euroopassa

Noitavainot Euroopassa on Marko Nenosen kaksiosainen teos noitavainoista: Noitavainot Euroopassa: Myytin synty (2006) ja Noitavainot Euroopassa: Ihmisen pahuus (2007). Noitavainoista Suomessa Nenonen oli kirjoittanut teoksessa Synnin palkka on kuolema (1994).
Aiheesta muualla

Noitavainoihin liittyy paljon virheellisiä uskomuksia. Radion kulttuuriuutiset 18.10.2006.
Maija-Kaisa Myllymäki: Eivätkö punapäät lentäneetkään keskiajalla? Kiiltomato.net 20.11.2006.
Matti Kinnunen: Nokinenä poikineen. Helsingin sanomat 3.1.2007.
Mirkka Lappalainen: Matka pahuuden historiaan. Helsingin sanomat 28.8.2007.
Nokisataheltta

| Nokisataheltta |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Helttasienet Agaricales
Heimo::  Tricholomataceae
Suku::  Sataheltat Melanoleuca
Laji::  melaleuca
Kaksiosainen nimi
 Melanoleuca melaleuca  (Pers.) Murrill 
Katso myös
   Nokisataheltta Wikispeciesissä   Nokisataheltta Commonsissa 
Infobox OKNimi-testi OK: 
Nokisataheltta (Melanoleuca melaleuca) on kupera- tai laakealakkinen harmaan- tai märkänä mustanruskea satahelttalaji. Heltat ovat valkoiset. Jalka on lakin värinen tai hieman vaaleampi. Malto on valkoista. Sieni kasvaa lehtimetsissä, teiden varsilla ja puutarhoissa harvinaisena Etelä-Suomessa.
Luettelo pikkuplaneetoista: 294001–295000

Tämä on luettelo Aurinkokunnan numeroiduista pikkuplaneetoista numerojärjestyksessä alkaen
294001:stä ja päättyen 295000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 290001–291000

Tämä on luettelo Aurinkokunnan numeroiduista pikkuplaneetoista numerojärjestyksessä alkaen
290001:stä ja päättyen 291000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 287001–288000

Tämä on luettelo Aurinkokunnan numeroiduista pikkuplaneetoista numerojärjestyksessä alkaen
287001:stä ja päättyen 288000:een.
Kokonaisen luettelon löytää katsomalla Luettelo pikkuplaneetoista.
Nitrofurantoiini

| --- | --- |

Nitrofurantoiini
Systemaattinen (IUPAC) nimi
1-[(E)-(5-nitrofuran-2-yyli)metylideeniamino]imidatsolidiini-2,4-dioni
Tunnisteet
CAS-numero: 67-20-9
ATC-koodi: J01XE01
PubChem CID: 6604200
DrugBank: DB00698
Kemialliset tiedot
Kaava: C8H6N4O5 
Moolimassa: 230,168
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 270–272 °C (hajoaa)
Liukoisuus veteen: 0,19 g/l (25 °C)
Farmakokineettiset tiedot
Hyötyosuus: 40 %
Proteiinisitoutuminen: 20–60 %
Metabolia: Hepaattinen
Puoliintumisaika: 20–60 min
Ekskreetio: Virtsan mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen, rektaalinen
Nitrofurantoiini (C8H6N4O5) on nitrofuraaneihin kuuluva heterosyklinen orgaaninen yhdiste. Yhdisteellä on antibioottisia ominaisuuksia ja sitä käytetään lääkkeenä virtsatieinfektioiden hoidossa.
Fysikaaliset ja kemialliset ominaisuudet

Huoneenlämpötilassa nitrofurantoiini on keltaista tai oranssia kiteistä ainetta. Yhdiste liukenee vain hieman veteen, mutta liukenee paremmin polaarisiin orgaanisiin liuottimiin kuten alkoholeihin, asetoniin ja dimetyyliformamidiin. Yhdiste on heikosti hapan ja sen pKa-arvo on 7,2. Yhdiste hajoaa valon vaikutuksesta.